 Ilo-wareedyo Diblomaasiyeed oo Wargeyska Foore helay ayaa waxa maalmihii ugu dambeeyey Magaalada Muqdisho ka taagan dhaqdhaqaaqyo aan caadi ahayn oo la xidhiidha dawladda Soomaaliya oo dhex dabbaalanaysa xaalado ku aaddan sidii ay uga fal celin lahayd heshiiskii saddex geesoodka ahaa ee hadhka cad dalka Imaaraadka ku dhex maray Imaaraadka, Somaliland iyo Itoobiya wakhti uu raiisal wasaaraha dalkaasi ku sugnaa isla Imaaraadka balse markii dambe inta uu Muqdisho yimid halkaasi ka soo qayliyey, waxaanay wararkii ugu dambeeyey ee naga soo gaadhaya Magaalada Muqdisho sheegayaan in safiirka waddanka Qadar u fadhiya Soomaaliya uu Farmaajo soo gaadhsiiyey casuumad uu uga sido maamulka Qadar oo doonaya in ay malaayiin dolar ku kharash gareeyaan sidii Farmaajo uga dagaal gali lahaa heshiiskaasi taasi oo la filayo in ay keento safar uu Farmaajo ku tago wiiggan dalka Qadar. 